ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இங்கிலாந்து, ஐக்கிய அரபு அமீரகம், ஜிசிசி நாடுகள், ஆஸ்திரேலியா, ஐரோப்பிய ஒன்றியம் உள்ளிட்ட நாடுகளுடனான தடையில்லா வர்த்தக ஒப்பந்தங்கள் குறித்த ஆலோசனைகளில் விரைவான முன்னேற்றம்: மத்திய அமைச்சர் திரு பியூஷ் கோயல்
“தற்சார்பு இந்தியாவை உருவாக்குவதை நோக்கி அரசு பணியாற்றி வருகிறது. அனைவருடனும் இயங்கும் வகையில் திறன் மற்றும் தன்னம்பிக்கையை கட்டமைப்பதே தற்சார்பு இந்தியாவாகும். தரம், போட்டித் திறன் வாய்ந்த கட்டணம் மற்றும் புதிய கண்டுபிடிப்புகளுடன் அனைவருடனும் கலந்துரையாடும் வகையில் நமது தொழில்துறையை இது மேம்படுத்தும்”, என்று மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளி அமைச்சர் திரு பியூஷ் கோயல் தெரிவித்துள்ளார். ஜெயின் சர்வதேச வர்த்தக நிறுவனத் தளம் வாயிலாக வர்த்தகம் மற்றும் வணிக துறையினருடன் உரையாற்றுகையில் அவர் இதனைத் தெரிவித்தார்.
நாட்டின் பொருளாதார வளர்ச்சியின் உந்து சக்தியாக வணிகர்களும் ஏற்றுமதியாளர்களும் விளங்குவதாக திரு கோயல் குறிப்பிட்டார். அடுத்த 25-30 ஆண்டுகளில் சர்வதேச பொருளாதாரத்தில் இந்தியாவை முன்னிலை படுத்தும் வர்த்தக சமூகம் மற்றும் புதிய நிறுவனங்களின் திறன்களின் மீது கொள்கை தயாரிப்பாளர்களாக எங்களுக்கு அதிக நம்பிக்கை உள்ளது என்று அமைச்சர் கூறினார்.
இங்கிலாந்து, ஐக்கிய அரபு அமீரகம், ஜிசிசி நாடுகள், ஆஸ்திரேலியா மற்றும் ஐரோப்பிய ஒன்றியம் உள்ளிட்ட ஏராளமான நாடுகளுடனான தடையில்லா வர்த்தக ஒப்பந்தங்கள் குறித்த ஆலோசனைகள் விரைவான முன்னேற்றத்தை அடைந்து வருவதாக அமைச்சர் தெரிவித்தார். வரும் காலத்தில் 500 பில்லியன் அமெரிக்க டாலர் அளவிலான வர்த்தகத்தை மேற்கொள்ள இந்தியாவும் அமெரிக்காவும் இசைவு தெரிவித்துள்ளன என்றார் அவர். உலக நாடுகள், நம்பகத்தன்மை வாய்ந்த கூட்டாளியை தேடிக் கொண்டிருப்பதாகவும், அந்த கூட்டாளி இந்தியாவின் வர்த்தக சமூகம் என்றும் அவர் தெரிவித்தார்.
விரும்பத்தக்க உற்பத்தி மையமாக அமெரிக்காவைப் பின்தள்ளி உலகளவில் இரண்டாவது இடத்திற்கு இந்தியா அண்மையில் வளர்ச்சி பெற்றது. உலகின் “உற்பத்தி முனையமாக” உருவாகும் இந்தியாவின் உறுதித் தன்மை மற்றும் சாத்தியக்கூறுகளை இது எடுத்துரைக்கிறது. உற்பத்தி முனையத்துடன் நாம் வர்த்தக மையமாகவும், அதாவது, பொருட்களை வாங்குவதற்கு உலகம் விரும்பும் பகுதியாகவும் உருவாக வேண்டும் என்று அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749874
ரெயில்வே அமைச்சகம்
இந்திய ரயில்வே கட்டமைப்பில் கடந்த 2021-ம் ஆண்டில் இதற்கு முன் இல்லாத வளர்ச்சி.
இந்திய ரயில்வே கட்டமைப்பில் கடந்த 2021-ம் ஆண்டில் இதற்கு முன் இல்லாத அளவில் வளர்ச்சி ஏற்பட்டுள்ளது. பாதுகாப்பு அதிகரிக்கப்பட்டதால், கடந்த 2019ம் ஆண்டிலிருந்து எந்த பயணியும் உயிரிழக்கவில்லை. இந்த நிதியாண்டில் மொத்தம் 22 விபத்துக்கள் நடந்துள்ளன.
சரக்கு போக்குவரத்து:
2021-22ம் நிதியாண்டில் டிசம்பர் 21ம் தேதி வரை 1029.94 மெட்ரிக் டன் சரக்குகள் ரயில் மூலம் கொண்டு செல்லப்பட்டன. கடந்த நிதியாண்டில் இதே காலத்தில் இது, 870.41 மெட்ரிக் டன்னாக இருந்தது. சரக்கு ரயிலில் சராசரி வேகம் 2021-22ம் ஆண்டில் மணிக்கு 44.36 கி.மீ ஆக அதிகரிக்கப்பட்டது.
கட்டமைப்பில் முன்னேற்றம்:
கட்டமைப்பு முதலீட்டுக்கு இதுவரை இல்லாத அளவில் ரூ. 2.15 லட்சம் கோடி ஒதுக்கீடு செய்யப்பட்டது. 2021 நவம்பர் வரை ரூ.1,04,238 கோடி செலவிடப்பட்டுள்ளது.
ரயில்வே மின்மயமாக்கத்தில் முன்னேற்றம்:
1924 கி.மீ தூர வழித்தடம் 2021 டிசம்பர் 30ம் தேதி வரை மின்மயமாக்கப்பட்டுள்ளது. 1330.41 கி.மீ தூரத்துக்கு புதிய ரயில் பாதைகள் அமைக்கப்பட்டுள்ளன.
83 மேம்பாலைகள், 338 சுரங்கப் பாதைகள் 2021 நவம்பர் வரை அமைக்கப்பட்டன. 172 நடை மேம்பாலங்கள், 48 லிஃப்டுகள், 50 எஸ்கலேட்டர்கள் நவம்பர் 21ம் தேதிவரை அமைக்கப்பட்டன.
கிசான் ரயில்:
விவசாயிகள் நலனுக்காக முதல் கிசான் ரயில் சேவை மகாராஷ்டிரா - பீகார் இடையே 2021 ஆகஸ்ட் 7 ஆம் தேதி தொடங்கி வைக்கப்பட்டது. 100வது கிசான் ரயிலை பிரதமர் தொடங்கி வைத்தார். கடந்த டிசம்பர் 24ம் தேதி வரை 1806 கிசான் ரயில்கள் 153 வழித்தடங்களில், 5.9 லட்சம் டன் வேளாண் பொருட்களை கொண்டு சென்றுள்ளன.
840 ரயில் நிலையங்களில் சிசிடிவி கேமிராக்கள் பொருத்தப்பட்டுள்ளன. மொத்தம் 6089 ரயில் நிலையங்களில் வை- ஃபை வசதி செய்யப்பட்டுள்ளது.
ரயில்வே மருத்துவமனைகளில் மருத்துவ வசதிகள் அதிகரிக்கப்பட்டுள்ளன. 78 ஆக்ஸிஜன் உற்பத்தி நிலையங்கள் அமைக்கப்பட்டுள்ளன. மேலும் 17 ஆக்ஸிஜன் நிலையங்கள் அமைக்க ஒப்புதல் வழங்கப்பட்டுள்ளது. 69 ரயில்வே மருத்துவமனைகள், கொவிட்-19-ஆல் பாதிக்கப்பட்ட ரயில்வே ஊழியர்களுக்கு சிகிச்சை அளித்தன. ரயில்வே மருந்துவமனைகளில் கொவிட் சிகிச்சைக்கான படுக்கை வசதிகள் 6,972 ஆக அதிகரிக்கப்பட்டுள்ளன. ஐசியு படுக்கைகள் 273 லிருந்து 404-ஆக அதிகரிக்கப்பட்டுள்ளன.
தற்போது வரை 899க்கும் மேற்பட்ட ஆக்ஸிஜன் ரயில்கள், 36,840 டன் திரவ ஆக்ஸிஜனை 15 மாநிலங்களுக்கு விநியோகித்துள்ளன. வங்கதேசத்துக்கு 3911.41 மெட்ரிக் டன் ஆக்ஸிஜன் ரயில்கள் மூலம் விநியோகிக்கப்பட்டது.
4,176 ரயில் பெட்டிகள், தனிமை மையங்களாக மாற்றப்பட்டன. மாநில அரசுகளின் வேண்டுகோளின்படி, 324 ரயில் பெட்டிகள் பல்வேறு மாநிலங்களுக்கு அனுப்பி வைக்கப்பட்டன.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1786819
சுற்றுலா அமைச்சகம்
பெண்கள் பொருளாதார வலுவூட்டலுக்கான சுற்றுலாவை நிலையான வாழ்வாதார மாதிரியாக ஊக்குவிப்பதற்காக, சுற்றுலா அமைச்சகம் இந்தியாவின் பயண முகவர்கள் சங்கம்  மற்றும் FICCI மகளிர் அமைப்பு  உடன் ஒரு புரிந்துணர்வு ஒப்பந்தத்தில் கையெழுத்திட்டது.
மத்திய சுற்றுலாத்துறை அமைச்சர்  முன்னிலையில், முறையான புரிந்துணர்வு ஒப்பந்தத்தில்  இன்று இந்திய பயண முகவர்கள் சங்கம்  மற்றும் FICCI மகளிர் அமைப்பு  பெண்கள் அதிகாரமளிப்பதற்கான சுற்றுலா அமைச்சகத்துடன் கையெழுத்திட்டது. இந்த முயற்சியின் மூலம் மகளிர் அமைப்பு , இந்திய பயண முகவர்கள் சங்கம்  தனிப்பட்ட விருந்தோம்பல் திறன்களுடன், இளக்கமான பணிச் சமநிலை மற்றும் கணிசமாக குறைந்த மூலதனத்துடன் தொழில்முனைவோருக்கு அதிக முக்கியத்துவம் கொடுக்கும்,
கிராமப்புற மற்றும் தொலைதூரப் பகுதிகளில் உள்ள பெண்களைக் குறிவைத்து பயிற்சி மற்றும் திறன் மேம்பாட்டுத் திட்டங்களை ஒழுங்கமைத்து பிரபலப்படுத்த வேண்டிய அவசியம் உள்ளது, இது அவர்களுக்கு டிஜிட்டல் தொழில்நுட்பங்கள் குறித்து விழிப்புணர்வு ஏற்படுத்துவதோடு சமூக மட்டத்தில் முடிவெடுக்கும் ஒரு பகுதியாக இருக்க அவர்களுக்கு உதவுகிறது என்று திரு. படேல் தெரிவித்தார். எனவே, பயணம் மற்றும் சுற்றுலாத்துறையில் பெண்கள் முன்வந்து சுற்றுலா வளர்ச்சியில் பங்கேற்க ஊக்குவிக்கப்படுவதை உறுதிசெய்வது நமது தார்மீகப் பொறுப்பாகும், இது அந்தத் துறைக்கு பயனளிப்பது மட்டுமல்லாமல், அவர்களின் மேம்பாட்டிற்கும், அதிகாரம் பெறுவதற்கும் உதவும். சுற்றுலாப் பயணிகள் வீட்டில் தங்க ஏதுவாக்குதல் , சுற்றுலா வசதிகள், கேட்டரிங் வர்த்தகம் போல பெண்கள் சிறந்து விளங்கக்கூடிய பல பகுதிகள் சுற்றுலாவில் உள்ளன.
இந்தியப் பயண முகவர்கள் சங்கம்  மற்றும் FICCI மகளிர் அமைப்பு  ஆகியவற்றால் பெண்களின் முன்னேற்றத்திற்காக மேற்கொள்ளப்படும் பணிகள் நாடு முழுவதும் உள்ள அவர்களுக்குப் புதிய அத்தியாயங்களைத் தொடங்கி வைப்பதில் அவர் மகிழ்ச்சி தெரிவித்தார். சுற்றுலா அமைச்சகம், இந்தியப் பயண முகவர்கள் சங்கம்  மற்றும் FICCI மகளிர் அமைப்பு  இடையே இன்று கையெழுத்திடப்பட்ட புரிந்துணர்வு ஒப்பந்தம், நாட்டின் சுற்றுலாத் துறையில் பெண்களின் பங்களிப்பை அதிகரிப்பதற்கும், அவர்களை சுற்றுலாப் பணியாளர்களின் ஒருங்கிணைந்த பகுதியாக மாற்றுவதற்கும் அடிமட்ட நிலை வரை கைகோர்க்கவும், முன்முயற்சிகளை எடுக்கவும் ஒரு வாய்ப்பை வழங்கும்.
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார கணக்குகள்  மதிப்பீடுகளில் தவறுகள் இருப்பதாக வெளிவந்துள்ள செய்தி முற்றிலும் தவறானது மற்றும் உண்மைக்கு புறம்பானது
தேசிய சுகாதார கணக்குகள்  மதிப்பீடுகளில் தவறுகள் இருப்பதாக வெளிவந்துள்ள செய்தி, குறிப்பாக மக்களின் மொத்த செலவினக் குறைப்பு என்பது தவறானது மற்றும் உண்மையற்றது.
தேசிய சுகாதார கணக்குகள்  அமைப்பு, நாட்டின் சுகாதாரத் துறையில் செய்யப்படும் செலவுகளைப் பற்றிய விரிவான தகவல்களை வழங்குகிறது.
இந்த மதிப்பீடுகள் முக்கியமானவை. ஏனெனில் அவை நாட்டின் தற்போதைய சுகாதார அமைப்பின் பிரதிபலிப்பு மட்டுமல்ல, பல்வேறு சுகாதாரம் தொடர்பான நிதி ஆதாரங்களில் ஏற்பட்டுள்ள முன்னேற்றத்தைக் கண்காணிக்கவும் அரசுக்கு உதவுகின்றன.
சமீபத்திய தேசிய சுகாதார கணக்குகள்  மதிப்பீடுகள்  தெரிவிப்பது, பொதுமக்களின் நிதிச் சுமையைக் குறைக்கும் வகையில் அரசின் உறுதிப்பாட்டை மீண்டும் உறுதிப்படுத்தும் வகையில் அமைந்திருப்பதைச் சுட்டிக்காட்டுகிறது.
ஒரு தனியார் இந்தியப் பல்கலைக் கழகத்தில் பணிபுரியும் சுகாதாரப் பொருளாதார வல்லுனர் ஒருவரால் "கானல் நீர்" என்று அடைமொழியொடு அழைக்கப்படும் குற்றச்சாற்று முற்றிலும் அடிப்படை ஆதாரம் மற்றும் முகாந்திரம் இல்லாதது ஆகும்.
தேசிய புள்ளியியல் அமைப்பின் யின் 2017-18ஆம் ஆண்டு தகவல்களைக் கொண்டே இந்த குற்றச்சாட்டு வைக்கப்பட்டுள்ளது. ஆனால் அதன் புள்ளிவிவரங்கள் கடந்த 2014-ஆம் ஆண்டு அடிப்படையில் அமையப்பெற்றுள்ளது. 71வது மற்றும் 75வது சுற்றுகளின் இரண்டு கணக்கெடுப்புகளும் ஒரே மாதிரி வடிவமைப்பைப் பயன்படுத்தியுள்ளது.
மேலும் 2017-18 தகவல்கள் ஒரு வருடகாலமாக எடுக்கப்பட்ட கணக்கெடுப்பு ஆகும். அதே வேளையில் 2014 தகவல்கள் ஆறு மாத காலத்திற்குள் எடுக்கப்பட்டதாகும். காலநிலை ஒரு முக்கிய பங்கு வகிக்கிறது என்பதால், 2017-18 கணக்கெடுப்பு நிச்சயமாக முந்தைய கணக்கெடுப்பை விட வலுவானதாக இருந்தது. மேலும், அதே நிபுணர்கள் 2014 ஆம் ஆண்டின் தகவல்களை சந்தேகத்திற்கு இடமின்றி ஏற்றுக்கொண்டாலும், 2017-18 தகவல்களை "சந்தேகத்திற்குரியது" என்று அவர்களின் மதிப்பீடு உண்மையிலேயே தன்னிச்சையானது.
இத்தகைய விமர்சனம், அவர்களின் சந்தேகத்திற்குரிய வாதத்தை முன்னெடுப்பதற்கு, தவறான இணைப்பு மற்றும் தகவல்களைத் தேர்ந்தெடுத்திருப்பது தெளிவாகத் தெரிகின்றது .
என்எஸ்எஸ் தகவலின் படி, கடந்த 15 நாட்களில் பொது மக்கள் அரசு மருத்துவ சேவை வசதிகளை பயன்படுத்தியது கிட்டத்தட்ட 5% அதிகரித்துள்ளது.
பொது மக்கள் சிகிச்சைக்காக அரசு மருத்துவமனைகளில் அனுமதிக்கப்பட்டு இருப்பது கிராமப்புறங்களில் 4% மற்றும் நகர்ப்புறங்களில் 3% ஆக அதிகரித்துள்ளது.
மேலும், அரசு மருத்துவமனைகளில் ஏற்படும் சராசரி மருத்துவச் செலவில் 20 சதவீதத்திற்கும் அதிகமான குறைக்கப்பட்டுள்ளது.
இந்த குற்றச்சாற்று, உண்மைகள் மற்றும் நியாயமான காரணங்களைப் புறக்கணித்து மற்றவர்களுக்கு நியாயப்படுத்துவதற்கான ஒரு பொதுவான உதாரணம் என்பது தெள்ளத்தெளிவாகின்றது.
அரசின் சுகாதாரத்துறை சார்ந்த செலவு அதிகரிப்பதில் உள்ள விமர்சனங்களில் ஒன்று மூலதனச் செலவினத்தைச் சேர்ப்பது. தற்போதைய காதாரத்துறை சார்ந்த செலவை மொத்த உள்நாட்டு உற்பத்தியில் ஒரு பங்காகப் பார்த்தாலும், 2013-14 ல் இருந்து தொடர்ந்து அதிகரித்து வருகிறது.
குடியரசுத் தலைவர் செயலகம்
குடியரசுத் தலைவர் மார்ச் 24-25 குஜராத் பயணம்
குடியரசுத் தலைவர் திரு ராம் நாத் கோவிந்த் மார்ச் 24-25, 2022-ல் குஜராத் செல்கிறார்.
மார்ச் 24, 2022 அன்று காந்தி நகரில், குஜராத் சட்டப்பேரவை உறுப்பினர்களிடையே குடியரசுத் தலைவர் உரையாற்றவுள்ளார்.
மார்ச் 25, 2022 அன்று ஜாம்நகர் செல்லும் குடியரசுத் தலைவர், ஐஎன்எஸ் வல்சுரா-வுக்கு குடியரசுத் தலைவரின் கொடியை வழங்கி சிறப்பிக்கவுள்ளார்.
தொலைதொடர்பு மற்றும் தகவல் தொழில்நுட்ப அமைச்சகம்
தகவல் தொடர்பு சிக்னலை செயலிழக்க செய்யும் கருவிகள், பூஸ்டர்களை முறையாக பயன்படுத்துவது குறித்து பொதுமக்களுக்கு தொலைத்தொடர்புத் துறை அறிவுறுத்தலை வெளியிட்டுள்ளது
தகவல் தொடர்பு சிக்னலை செயலிழக்க செய்யும் கருவிகள், பூஸ்டர்களை முறையாக பயன்படுத்துவது குறித்து தொலைத்தொடர்புத் துறை பொதுமக்களுக்கு ஜூலை 1, 2022 அன்று அறிவிக்கை வெளியிட்டுள்ளது.  மத்திய அரசின் அனுமதியில்லாமல், செல்போன் தகவல் தொடர்புகளை செயலிழக்கச் செய்யும் ஜாமர் கருவிகள், ஜிபிஎஸ் பிளாக்கர் மற்றும் இதர செயலிழப்பு செய்யக்கூடிய கருவிகளை பயன்படுத்துவது சட்டவிரோதமானது என்று அதில் தெரிவிக்கப்பட்டுள்ளது. இது குறித்து விரிவான வழிகாட்டி நெறிமுறைகள் https://cabsec.gov.in/others/jammerpolicy/ என்ற இணையதளத்தில் இடம்பெற்றுள்ளது.
தனியார் நிறுவனங்கள் அல்லது தனிநபர்கள் இந்தியாவில் தகவல் தொடர்பை செயலிழக்கச்செய்யும் கருவிகளை கொள்முதல் செய்யமுடியாது. இதுகுறித்து விளம்பரம் செய்வது, விற்பனை, விநியோகம் மற்றும் இறக்குமதி செய்வதும் சட்டவிரோதம் என்று குறிப்பிடப்பட்டுள்ளது.
சமிக்ஞை பூஸ்டர்களைப் பொருத்தவரை, உரிமம் பெறப்பட்ட தொலைத்தொடர்பு சேவை வழங்குநர்களைத் தவிர இதர நிறுவனங்களோ அல்லது தனிநபரோ செல்பேசி சமிக்ஞை பூஸ்டர்களை வாங்குவதும், விற்பதும் சட்டவிரோதமானது என்று அந்த அறிவிக்கையில் குறிப்பிடப்பட்டுள்ளது.
கம்பியில்லா ஜாமர்களை தங்களது இணையவழி தளத்தில் விற்பனை செய்யக்கூடாது என்று அனைத்து மின்னணு வர்த்தக நிறுவனங்களுக்கும் தொலைத்தொடர்புத் துறை எச்சரிக்கை விடுத்தது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839030
வணிகம் மற்றும் தொழில்துறை அமைச்சகம்
இந்தியா-ஐரோப்பிய யூனியன் இடையே தடையற்ற வர்த்தக ஒப்பந்தப் பேச்சுகள் சிறப்பாக நடைபெற்று வருகிறது: திரு கோயல்
இந்தியா - ஐரோப்பிய யூனியன் இடையே தடையற்ற வர்த்தக ஒப்பந்தப் பேச்சுகள் சிறப்பாக நடைபெற்று வருவதாக மத்திய வர்த்தகம் மற்றும் தொழில்துறை, ஜவுளிகள், நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு பியூஷ் கோயல் கூறியுள்ளார். பெல்ஜியம் தலைநகர் பிரஸல்சில் நேற்று நடைபெற்ற இந்திய - ஐரோப்பிய யூனியன் வர்த்தகம் மற்றும் தொழில்நுட்பக் குழுமத்தின் முதலாவது கூட்டத்திற்குப் பிறகு செய்தியாளர்களிடம் அவர் பேசினார். வர்த்தகம் மற்றும் தொழில்நுட்ப குழுமம் தடையற்ற வர்த்தக ஒப்பந்தப் பேச்சுகளை மேற்கொள்வதற்கு உதவிகரமாக இருப்பதாக தெரிவித்தார்.
பெரும்பாலான பொருட்கள், மூலப்பொருட்கள் ஆகியவற்றின் மீது இந்தியாவின் சுங்கவரி கட்டணங்கள் மிக அதிகமாக இருப்பதாக பெரும்பாலும் தவறாகக் கருதப்படுவதாக கோயல் கூறினார், ஆனால் உண்மையில் சுங்கவரி கட்டணங்கள் மிகக் குறைவாக உள்ளதாக தெரிவித்தார். இந்தியப் பொருளாதாரம் வளர்ச்சியடைய உதவும் தொழில்நுட்பப் பொருட்களுக்கான சுங்கவரி கட்டணங்கள் மிகவும் குறைவு என்று அமைச்சர் கூறினார். உலக வர்த்தக அமைப்பால் ஒப்புக் கொள்ளப்பட்ட வரையறுக்கப்பட்ட சுங்க கட்டண வரி விகிதங்களை விட உண்மையான பயன்பாட்டு சுங்க கட்டண வரி விகிதங்கள் குறைவாக இருப்பதாக திரு பியூஷ் கோயல் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1924735
பிரதமர் அலுவலகம்
கேரள முதல்வராக பதவியேற்றதற்கு திரு. பினராயி விஜயனுக்கு பிரதமர் வாழ்த்து
கேரள முதல்வராக பதவியேற்றதற்கு, திரு பினராயி விஜயனுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘முதல்வராக பதவி ஏற்றதற்கும், இரண்டாவது முறையாக பதவியில் தொடர்வதற்கும் திரு பினராயி விஜயனுக்கு வாழ்த்துகள்’’ என குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
சர்வதேச சுகாதாரப் பாதுகாப்பு தினம் 2017ல் புதிய முயற்சிகளைத் தொடங்கி வைத்தார் திரு. ஜே.பி. நட்டா
சர்வதேச சுகாதாரப் பாதுகப்பின் செயல்திட்டத்தை நாட்டில் மேம்படுத்த நாங்கள் உறுதிபூண்டுள்ளோம்: ஜே.பி. நட்டா
சர்வதேச சுகாதாரப் பாதுகாப்பின் செயல்திட்டங்களை நாட்டில் மேம்படுத்துவதற்காக உறுதிபூண்டுள்ள நாங்கள் அந்த நோக்கம் நிறைவேற பல்வேறு முயற்சிகளை மேற்கொண்டுள்ளோம். சர்வதேச சுகாதாரப் பாதுகாப்பு தினம் 2017 கடைப்பிடிக்கப்படும் வகையில் இன்று நடைபெற்ற விழாவில் பங்கேற்றுப் பேசிய மத்திய சுகாதாரம் மற்றும் குடும்ப நலத்துறை அமைச்சர் திரு. ஜே.பி. நட்டா இதனைத் தெரிவித்தார். நிதித் துறை இணை அமைச்சர் திரு. எஸ்.பி. சுகாலவும் இந்த விழாவில் பங்கேற்றார். இந்த விழாவில் “லக்ஷ்யா” என்ற பிரசவ அறைத் தர மேம்பாட்டுத் திட்டத்தை மத்திய சுகாதார அமைச்சர் மற்றும் நிதித்துறை இணை அமைச்சர் ஆகியோர் தொடங்கி வைத்தனர். இது சுற்றுப்புறங்களில் இயல்பான மற்றும் குழப்பமான பிரசவங்களைக் கையாளும் சுகாதாரப் பணியாளர்களுக்கு உதவும், பாதுகாப்பான பிரசவத்திற்கான மொபைல் செயலி ஆகும். மேலும் மகப்பேறு உயர் சார்பு பிரிவு மற்றும் தீவிர சிகிச்சைப் பிரிவுக்கான செயல்பாட்டு வழிகாட்டுதல்களையும் அவர்கள் வெளியிட்டனர்.
நிகழ்ச்சியில் பேசிய திரு. நட்டா, நிதிச் சுமையைக் கருதாமல் அனைவரும் தங்களால் இயன்ற அளவுக்கு சுகாதாரத்தை எட்ட வகை செய்யும் தேசிய சுகாதாரக் கொள்கை 2017க்கு அரசு ஒப்புதல் அளித்துள்ளது என்று கூறினார். இருப்பதை விட கூடுதலாக செலவு ஏற்படுவதைக் குறைக்கவும் உறுதியான நடவடிக்கைகளை அரசு எடுத்துள்ளது. பெரிய உலகளாவிய பொது சுகாதார முயற்சிகளில் ஒன்றான இந்திரதனுஷ் இயக்கம் கடந்த 2014ம் ஆண்டு அறிமுகம் செய்யப்பட்டது. இதுவரையிலான நான்கு கட்டங்களில் இந்திரதனுஷ் இயக்கம் 528 மாவட்டங்களில் உள்ள 25 மில்லியனுக்கும் அதிகமான குழந்தைகளைச் சென்றடைந்துள்ளது. “தடுப்பு மருந்துகள் வழங்கப்படுவதை அதிகரிக்கவும் நாங்கள் கவனம் செலுத்தி வருகிறோம். ரோட்டாவைரஸ் தடுப்பூசி, நியூமோகோக்கல் காஞ்சுகேட் தடுப்பூசி , மீசல்ஸ் ரூபெல்லா தடுப்பூசி , மற்றும் வயது வந்தவர்களுக்கான ஜே.இ தடுப்பூசி ஆகியவற்றை அறிமுகப்படுத்தி உள்ளோம்” என்று திரு. நட்டா விளக்கினார். பிரதம மந்திரி டயாலிசிஸ் திட்டம் அறிமுகம் செய்யப்பட்டு 1,039 டயாலிசிஸ் மையங்கள் மற்றும் இலவச மருந்துகள் பரிசோதனைத் திட்டத்தின் மூலம் 1.43 லட்சம் நோயாளிகள் இலவசச் சேவைகளைப் பெற்றுள்ளனர்; அம்ரித் மருந்தகங்கள் மூலம் மானிய விலையில் மருந்துகளை வாங்கி 47 லட்சம் பேர் பயனடைந்துள்ளனர் என்று அமைச்சர் கூறினார்.
(Visitor Counter : 120
சிறுபான்மையினர் நலன் அமைச்சகம்
ஆன்லைனில் ‘கைவினை பொருட்கள் கண்காட்சி : மத்திய அமைச்சர் முக்தர் அப்பாஸ் நக்வி தகவல்
தில்லி ஜவஹர்லால் அரங்கத்தில் பிப்ரவரி 20-ம் தேதி முதல் நடைபெறும் கைவினைப் பொருட்கள் கண்காட்சியை, ஆன்லைனில் பார்வையிடலாம் என மத்திய சிறுபான்மை விவாகரத்துறை அமைச்சர் திரு முக்தர் அப்பாஸ் நக்வி தெரிவித்துள்ளார்.
மத்திய சிறுபான்மையினர் விவாகரத்துறை அமைச்சகம் நடத்தும்
26-வது கைவினைப் பொருட்கள் கண்காட்சி, தில்லி ஜவஹர்லால் நேரு அரங்கத்தில் பிப்ரவரி 20-ம் தேதி முதல் மார்ச் 1-ம் தேதி வரை நடக்கிறது. இதை மத்திய பெட்ரோலியத்துறை அமைச்சர்
திரு தர்மேந்திர பிரதான் பிப்ரவரி 21ம் தேதி தொடங்கி வைக்கிறார். இதில் 21 மாநிலங்கள்/யூனியன் பிரதேசங்களைச் சேர்ந்த 600-க்கும் மேற்பட்ட கலைஞர்கள், கைவினை கலைஞர்கள் பங்கேற்கின்றனர்.
இந்தக் கண்காட்சி நாடு முழுவதும் உள்ள கைவினை பொருட்கள் கலைஞர்களின் உள்நாட்டு தயாரிப்புகளை ஊக்குவிக்கிறது என்றும் 5 லட்சம் பேருக்கு வேலை வாய்ப்பு அளிப்பதாகவும் மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறினார்.
நாட்டின் 75-வது சுதந்திர தினம் நிறைவடைவதை முன்னிட்டு, மத்திய சிறுபான்மை விவகாரத்துறை நடத்தும் 75 கண்காட்சிகள் மூலம் 7 லட்சத்து 50,000 கலைஞர்களுக்கு வேலை வாய்ப்புகள் கிடைக்கும் என மத்திய அமைச்சர் திரு முக்தர் அப்பாஸ் நக்வி தெரிவித்தார்.
‘ஹூனர் ஹாட்’ எனப்படும் இந்த கைவினைப் பொருட்கள் உற்பத்தியாளர்களின் சங்கமம், http://hunarhaat.org என்ற இணையதளம் மற்றும் மின்னணு அமைச்சகத்தின் இணையதளத்திலும் மக்கள் பார்வையிட்டு கைவினைப் பொருட்களை ஆன்லைன் மூலம் வாங்க முடியும் என திரு முக்தர் அப்பாஸ் நக்வி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697908
பாதுகாப்பு அமைச்சகம்
புதுதில்லியில் பாதுகாப்பு கண்காட்சி 2022-க்கான ஏற்பாடுகளை பாதுகாப்பு அமைச்சர் திரு ராஜ்நாத் சிங் ஆய்வு செய்தார்
புதுதில்லியில் பாதுகாப்பு கண்காட்சி 2022-க்கான ஏற்பாடுகளை பாதுகாப்பு அமைச்சர் திரு ராஜ்நாத் சிங் இன்று  ஆய்வு செய்தார். இந்தக் கூட்டத்தில் கண்காட்சிக்கு பல்வேறு துறையினரால் மேற்கொள்ளப்படும் விரிவான ஏற்பாடுகள் குறித்து பாதுகாப்பு அமைச்சரிடம் அதிகாரிகள் விவரித்தனர். பாதுகாப்புத்துறை இணையமைச்சர் திரு அஜய் பட், பாதுகாப்புத்துறை செயலாளர் டாக்டர் அஜய்குமார் மற்றும் பாதுகாப்பு அமைச்சகத்தின் உயரதிகாரிகள் இந்தக் கூட்டத்தில் கலந்து கொண்டனர்.
12-வது பாதுகாப்பு கண்காட்சி, குஜராத்தின் காந்தி நகரில் 2022 அக்டோபர் 18 முதல், 22 வரை நடைபெறவுள்ளது. செப்டம்பர் 27 வரை இந்த கண்காட்சியில் பங்கேற்க 1136 நிறுவனங்கள் பதிவு செய்துள்ளது. இந்த எண்ணிக்கை மேலும் அதிகரிக்கும் என்று எதிர்பார்க்கப்படுகிறது. கடந்த முறை 76,000 சதுர மீட்டரில் நடத்தப்பட்ட கண்காட்சியை தற்போது 1 லட்சம் சதுர மீட்டரில் நடத்த திட்டமிடப்பட்டுள்ளது. பாதையில் இருந்து பெருமிதத்திற்கு என்பது இந்த கண்காட்சியின் மையப் பொருளாக இருக்கும்.
இந்த கண்காட்சி முதல் முறையாக இந்திய நிறுவனங்களுக்காக மட்டுமே நடத்தப்படுவது குறிப்பிடத்தக்கது. இந்திய நிறுவனம் ஒன்றுடன் கூட்டு முயற்சியில் ஈடுபடும் வெளிநாட்டு நிறுவனங்களும் இந்திய நிறுவனங்களாக கருதப்படும். ஏற்கனவே இருந்த ராணுவ தளவாட தொழில் வாரியத்தால் உருவாக்கப்பட்ட 7 புதிய பாதுகாப்பு நிறுவனங்களும் இந்த ஆண்டு கொண்டாட்டத்தில் பங்கேற்கும்.
ஐந்து நாட்கள் நடைபெறும் இந்த கண்காட்சியில் அக்டோபர் 18,19,20 ஆகிய மூன்று நாட்கள் வணிகம் சார்ந்ததாக இருக்கும். அக்டோபர் 21,22 பொது மக்கள் பார்வையிடுவதற்கானவை. முதல் முறையாக இந்நிகழ்வு 4 இடங்களில் நடைபெறவுள்ளது. மகாத்மா மந்திர் மாநாடு மற்றும் கண்காட்சி மையத்தில் தொடக்கவிழாவும், கருத்தரங்குகளும் நடைபெறும். ஹெலிபேடு கண்காட்சி மையத்தில் கண்காட்சியும் நடைபெறும்.
பாதுகாப்பு தொழில்துறை உற்பத்தியில் சிறந்து விளங்குவோருக்கான பாதுகாப்பு அமைச்சர் விருதுகளும் இந்த கண்காட்சியின் போது முதன் முறையாக வழங்கப்படவுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1862482
உள்துறை அமைச்சகம்
கோவிட்-19 நோயைத் தடுப்பதற்காக அறிவிக்கப்பட்டுள்ள முழு அடைப்பு நடவடிக்கைகளை மீறுபவர்கள் மீதான தண்டனை நடவடிக்கைகள் பற்றி பரவலாகப் பிரச்சாரம் செய்ய வேண்டும்: மாநிலங்களுக்கு உள்துறை அமைச்சகம் அறிவுறுத்தல்
நாட்டில் கோவிட்-19 தொற்றுநோய் பரவாமல் தடுப்பதற்காக, மத்திய அமைச்சகங்கள்/துறைகள், மாநிலங்கள், யூனியன் பிரதேசங்கள், நிர்வாகங்கள் மேற்கொள்ளவேண்டிய முழு அடைப்பு நடவடிக்கைகள் குறித்த விதிமுறைகளை மத்திய உள்துறை அமைச்சகம் வெளியிட்டுள்ளது.
கோவிட்-19 தொற்றுநோய்க்கு எதிரான போராட்டத்தில் பேரிடர் மேலாண்மை சட்டம் 2005இன் படி தங்களுக்குள்ள அதிகாரங்களைப் பிரயோகித்து, முழுஅடைப்பு நடவடிக்கைகளைக் கண்டிப்பாக நடைமுறைப்படுத்த வேண்டும், என்று மத்திய உள்துறை அமைச்சகம், அனைத்து மாநிலங்களுக்கும் ஏற்கனவே எழுதியிருந்தது.
இதை மீண்டும் வலியுறுத்தி, மத்திய உள்துறை அமைச்சகச் செயலர் திரு அஜய்குமார் பல்லா, அனைத்து மாநிலங்களுக்கும் பேரிடர் மேலாண்மை சட்டம் மற்றும் இந்திய தண்டனை சட்டம்  ஆகியவற்றின் கீழ் உள்ள சட்டங்களின் படி, முழு அடைப்பு நடவடிக்கைகளை மீறினால் எடுக்கக்கூடிய தண்டனை விவரங்கள் குறித்து, பொது மக்களிடையேயும், அதிகாரிகளிடையேயும் பரவலாகப் பிரச்சாரம் செய்ய வேண்டும் என்று கேட்டுக்கொண்டுள்ளார். முழுஅடைப்பு நடவடிக்கைகளை மீறுபவர்கள் மீது அதிகாரிகள் கடுமையான நடவடிக்கை எடுக்க வேண்டும் என்று வலியுறுத்தப்பட்டுள்ளது.
மாநிலங்களுக்கான தகவலுக்கு இங்கே பார்க்கவும்
தண்டனை சட்டங்கள் பற்றிய விவரங்களுக்கு இங்கே பார்க்கவும்
எரிசக்தி அமைச்சகம்
மாநிலங்கள் மற்றும் மாநில எரிசக்தி நிறுவனங்களுடன் மத்திய அமைச்சர் திரு ஆர்.கே.சிங் தலைமையில் திட்ட ஆய்வு மற்றும் கண்காணிப்பு கூட்டம்
மத்திய எரிசக்தி மற்றும் புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே. சிங் தலைமையில் 5.8.2022 அன்று புதுதில்லியில் மாநிலங்கள் மற்றும் மாநில எரிசக்தி நிறுவனங்களுடன் திட்ட ஆய்வு மற்றும் கண்காணிப்பு கூட்டம் நடைபெற்றது. மத்திய எரிசக்தி மற்றும் கனரகத் தொழில்கள் துறை இணையமைச்சர் திரு கிரிஷன் பால் குர்ஜார், எரிசக்தி, புதிய மற்றும் புதுப்பிக்கத்தக்க எரிசக்தித் துறைகளின் செயலாளர்கள், அமைச்சகத்தின் உயர் அதிகாரிகள் உள்ளிட்டோர் இதில் கலந்துகொண்டனர்.
கடந்த ஜூலை 30-ஆம் தேதி ‘ஒளிமிகு இந்தியா ஒளிமையான எதிர்காலம்' திட்டக் கொண்டாட்ட நிகழ்ச்சியின் போது பிரதமர் தெரிவித்த கருத்துக்கிணங்க துறை சார்ந்த நம்பகத்தன்மை மற்றும் நிலைத்தன்மை, எரிசக்தித் துறையில் தேசிய முக்கியத்துவம் வாய்ந்த பல பிரச்சனைகள் குறித்து கூட்டத்தில் விவாதிக்கப்பட்டது. அரசுத் துறைகளில் ப்ரீபெய்ட் ஸ்மார்ட் அளவீட்டில் முன்னேற்றம்; எரிசக்தி கணக்கியல், மானிய கணக்கியல், உரிய நேரத்தில், முன்கூட்டியே பணம் செலுத்துதல் ஆகியவற்றின் வலுவான அமைப்புமுறைகளை நிறுவுதல்; வழக்கமான மற்றும் சரியான கட்டணங்களை தக்க நேரத்தில் நிர்ணயித்தல்; நிறுவனங்களின் கணக்குகளை உரிய காலத்தில் இறுதி செய்தல் உள்ளிட்டவை இதில் அடங்கும்.
கூட்டத்தின் போது எரிசக்தி விநியோக நிறுவனங்களின் 10-வது ஒருங்கிணைந்த தரவரிசை, எரிசக்தி விநியோக நிறுவனங்களின் முதலாவது நுகர்வோர் சேவை தரவரிசை மற்றும் பாரத் இ-ஸ்மார்ட் செல்பேசி செயலி ஆகியவற்றை அமைச்சர் அறிமுகப்படுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1848952
பிரதமர் அலுவலகம்
உலகப் பாரம்பரிய இடமாக, தோலாவிரா-வை யுனெஸ்கோ அறிவித்ததற்கு பிரதமர் மகிழ்ச்சி
இந்தியாவில் உள்ள ஹரப்பா நகரான தோலாவிராவை உலகப் பாரம்பரிய இடமாக யுனெஸ்கோ அறிவித்ததற்கு பிரதமர் திரு நரேந்திர மோடி மகிழ்ச்சி தெரிவித்துள்ளார். இது கண்டிப்பாக காணவேண்டிய இடம், குறிப்பாக வரலாறு, கலாச்சாரம் மற்றும் தொல்லியலில் ஆர்வமுள்ளவர்கள் காண வேண்டிய இடம் என அவர் கூறியுள்ளார்.
யுனெஸ்கோவின் சுட்டுரைக்கு, பதில் அளித்த பிரதமர் கூறியிருப்பதாவது: ‘‘இந்த செய்தியால் முற்றிலும் மகிழ்ச்சியடைந்தேன்.
தோலாவிரா முக்கியமான நகர்ப்புற மையமாக இருந்தது. நமது பழங்காலத்துடன் மிக முக்கிய தொடர்புகளைக் கொண்டவைகளில் ஒன்றாக உள்ளது. இது கண்டிப்பாகக் காண வேண்டிய இடம், குறிப்பாக வரலாறு, கலாச்சாரம் மற்றும் தொல்லியலில் ஆர்வம் உள்ளவர்களுக்கு.
மாணவப் பருவத்தில், நான் முதன் முதலாக தோலாவிரா சென்றேன். அந்த இடம் என் மனதைக் கவர்ந்தது.
குஜராத் முதல்வராக, தோலாவிராவை பாரம்பரிய இடமாகப் பாதுகாப்பது மற்றும் புனரமைப்பது தொடர்பானப் பணிகளை மேற்கொள்ளும் வாய்ப்பை பெற்றேன். இங்கு சுற்றுலாவுக்கு ஏற்ற உள்கட்டமைப்புகளை உருவாக்க நமது குழுவும் பணியாற்றியது.’’
----
(